Document ID: 32007R1119

KOMMISSIONENS FORORDNING (EF) Nr. 1119/2007
af 27. september 2007
om fravigelse af forordning (EF) nr. 581/2004 om en løbende licitation for eksportrestitutioner for visse typer smør og forordning (EF) nr. 582/2004 om en løbende licitation for eksportrestitutioner for skummetmælkspulver
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 31, stk. 3, litra b), og stk. 14, og
ud fra følgende betragtninger:
(1)
Grundet den aktuelle situation på markedet for mælk og mejeriprodukter var der fra den 15. juni 2007 ikke behov for at fastsætte eksportrestitutioner i henhold til Kommissionens forordning (EF) nr. 660/2007 af 14. juni 2007 om fastsættelse af eksportrestitutioner for mælk og mejeriprodukter (2). Denne situation forventes at vare ved i nogle måneder.
(2)
I artikel 2, stk. 2, i Kommissionens forordning (EF) nr. 581/2004 (3) og i artikel 2, stk. 2 i Kommissionens forordning (EF) nr. 582/2004 (4) fastsættes de perioder, hvor der kan afgives bud på eksportrestitutionslicenser for smør og skummetmælkspulver. For at undgå unødvendige administrative procedurer og udgifter er det i den nuværende markedssituation fundet hensigtsmæssigt og tilstrækkeligt at holde en enkelt licitationsperiode om måneden i det sidste kvartal af 2007.
(3)
Det er derfor nødvendigt at fravige forordning (EF) nr. 581/2004 og (EF) nr. 582/2004.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Uanset artikel 2, stk. 2, i forordning (EF) nr. 581/2004 gælder følgende licitationsperioder for månederne oktober til december 2007:
a)
for oktober 2007 begynder licitationsperioden den 9. og slutter den 16. oktober
b)
for november 2007 begynder licitationsperioden den 6. og slutter den 13. november
c)
for december 2007 begynder licitationsperioden den 4. og slutter den 11. december.
Falder begyndelsesdatoen på en helligdag, begynder perioden den følgende hverdag. Falder slutdatoen på en helligdag, slutter perioden hverdagen forinden.
Licitationsperioden begynder og slutter kl. 13.00 (lokal tid i Bruxelles).
Artikel 2
Uanset artikel 2, stk. 2, i forordning (EF) nr. 582/2004 gælder følgende licitationsperioder for månederne oktober til december 2007:
a)
for oktober 2007 begynder licitationsperioden den 9. og slutter den 16. oktober
b)
for november 2007 begynder licitationsperioden den 6. og slutter den 13. november
c)
for december 2007 begynder licitationsperioden den 4. og slutter den 11. december.
Falder begyndelsesdatoen på en helligdag, begynder perioden den følgende hverdag. Falder slutdatoen på en helligdag, slutter perioden hverdagen forinden.
Licitationsperioden begynder og slutter kl. 13.00 (lokal tid i Bruxelles).
Artikel 3
Medlemsstaterne informerer de erhvervsdrivende om de nye datoer på den måde, de finder mest egnet.
Artikel 4
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. september 2007.

Labels: 3
17